Game of Thrones

An Game of Thrones kay uska Amerikano na pantasya-drama nga teleserye nga hinimo ni David Benioff ngan D.B. Weiss para ha HBO. Ginpahiangay inin tikang han A Song of Ice and Fire, usa ka serye hin mga pantasya nga nobela ni George R. R. Martin, kun hain an una nga nobela kay A Game of Thrones. An palabas kay nagtaklap ha Belfast ngan ha iba nga mga lugar ha Northern Ireland, Canada, Croatia, Iceland, Malta, Morocco, Scotland, Spain, ngan ha United States. An teleserye kay nag premiere ha HBO ha United States han Abril 17, 2011, ngan matatapos hit iya ika-walo nga season, nga nag premiere han Abril 14, 2019.

Istorya 
Nahimutang an mga pananabo ha teleserye ha diri-tuod nga kontinente na Westeros ngan Essos, ngan mayada ini nga teleserya madamo nga isturya ngan dako nga ensemble cast, pero sinunod ini ha tutulo nga story arc. An una nga story arc ay nakasentro hit Iron Throne han Seven Kingdoms ngan an pag-aragway han mga harangdon na mga dinastiya para mahiira inin nga kapangyarihan o magkamayada independensiya kontra hinin. An ikaduha naman nga story arc ay tungkol han urhi nga kaliwat hin nawara na nanhahari nga dinastiya ngan an plano hinin nga makuha utro an trono. An ikatulo nga story arc kay nasunod hit Night's Watch, usa ka samahan hin mga ginpalayas na lalaki nga nabantay hit kalibutan laban hit mga magisog ngan mabagsik nga katawhan ngan nilalang tikang ha Norte.

Resepsyon 
An Game of Thrones kay nakagkuha hin record viewership ha HBO ngan mayada inin hilapad ngan aktibo nga internasyonal nga mga tagapagkita. An mga kritiko kay naayon hit acting, han mga komplikado nga karakter, han istorya, ngan an produksyon hinin nga teleserye, pero an pababalik balik nga paggamit hin violence (ngan hin sexual violence) kay ginhusga. 

Han cast hit Game of Thrones, hi Peter Dinklage kay nakadaog hin tulo ka Primetime Emmy Award for Outstanding Supporting Actor in a Drama Series (2011, 2015, 2018) ngan an Golden Globe Award for Best Supporting Actor - Series, Miniseries or Television Film (2012) para han iya performance bilang hi Tyrion Lannister. Hira Lena Headey, Emilia Clarke, Kit Harington, Maisie Williams, Nikolaj Coster-Waldau, Diana Rigg, ngan Max von Sydow gihap nakakuha na hin Primetime Emmy Award nominations para han ira mga performance.

Kinuhaan